Gualterus Ophamilius
Gualterus Ophamilius Res apud Vicidata repertae: Nativitas: 1130; Sicilia insula Obitus: 1190; Panormus Patria: Regnum Siciliae Memoria Sepultura: Palermo Cathedral Gualterus Ophamilius (mortuus anno 1190) fuit praeceptor linguae Latinae principis Gulielmi II Siciliae et ab anno 1168 archiepiscopus Panormitanus. Gulielmo rege, reginae Ioannae diadema imposuit, ecclesiamque cathedralem Panormitanum erexit. Erat ex nobili familia Sicula, minime Anglicae originis, ut credunt scriptores rerum gestarum regni Siciliae antiquiores et recentiores. Matris nomen Bona ex diplomate regis Gulielmi anno 1172 dato innotescit; fratrum habuit duos, Ioannem et Bartholomaeum, qui primum episcopatum Agrigentinum rexit et post mortem Gualteri ei in sede Panormitana successit. Quia in curia regis primus erat, Graeca lingua Πρωτοφαμιλιάριος nominabatur (α' more Graeco 'primus' significat). Inde cognomen "of the Mill" falsa interpretatione deductum opinionem illum Anglicum esse produxit. Propria manu in hac forma subscripsit in chartis: Gualterius. Ex archidiacono Cephaludii decanus capituli Agrigentini, canonicus demum Cappellae Palatinae creatus est. Munus praeceptoris 1166 una cum Petro Blesensi exercebat.